title: 2010/804/EÚ: Rozhodnutie Európskeho parlamentu a Rady z  15. decembra 2010 o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               28.12.2010

               SK

               Úradný vestník Európskej únie

               L 342/16

         ROZHODNUTIE EURÓPSKEHO PARLAMENTU A RADY
   z 15. decembra 2010
   o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2010/804/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (2),
   so zreteľom na návrh Európskej komisie,
   keďže:

               (1)

               Európska únia zriadila fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých katastrofami.

               (2)

               Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR ročne.

               (3)

               Nariadenie (ES) č. 2012/2002 obsahuje ustanovenia, podľa ktorých je možné fond mobilizovať.

               (4)

               Portugalsko predložilo žiadosť o mobilizáciu fondu v súvislosti s katastrofou spôsobenou zosuvmi pôdy a záplavami na ostrove Madeira.

               (5)

               Francúzsko predložilo žiadosť o mobilizáciu fondu v súvislosti s katastrofou spôsobenou búrkou Xynthia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Fond solidarity Európskej únie s cieľom poskytnúť prostriedky vo výške 66 891 540 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 15. decembra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


title: 2013/344/EÚ: Rozhodnutie Rady prijaté po vzájomnej dohode s predsedom Komisie z  1. júla 2013 , ktorým sa vymenúva člen Európskej komisie

text:
               2.7.2013

               SK

               Úradný vestník Európskej únie

               L 183/10

         ROZHODNUTIE RADY
   prijaté po vzájomnej dohode s predsedom Komisie
   z 1. júla 2013,
   ktorým sa vymenúva člen Európskej komisie
   (2013/344/EÚ)
   RADA EURÓPSKEJ ÚNIE,
   so zreteľom na Akt o pristúpení Chorvátskej republiky, a najmä na jeho článok 21,
   so zreteľom na stanovisko Európskeho parlamentu (1),
   PRIJALA TOTO ROZHODNUTIE:
   Článok 1
   Po vzájomnej dohode s predsedom Komisie pánom Josém Manuelom DURÃOM BARROSOM týmto vymenúva Rada za člena Komisie na obdobie od 1. júla 2013 do 31. októbra 2014 pána Nevena MIMICA.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 1. júla 2013

            Za Radu

            predseda

         L. LINKEVIČIUS

      (1)  Stanovisko z 12. júna 2013 (zatiaľ neuverejnené v úradnom vestníku).


title: Rozhodnutie Európskeho parlamentu (EÚ) 2017/1636 z 27. apríla 2017 o absolutóriu za plnenie rozpočtu Úradu Orgánu európskych regulátorov pre elektronické komunikácie za rozpočtový rok 2015

text:
               29.9.2017

               SK

               Úradný vestník Európskej únie

               L 252/166

         ROZHODNUTIE EURÓPSKEHO PARLAMENTU (EÚ) 2017/1636
   z 27. apríla 2017
   o absolutóriu za plnenie rozpočtu Úradu Orgánu európskych regulátorov pre elektronické komunikácie za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Úradu Orgánu európskych regulátorov pre elektronické komunikácie za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Úradu Orgánu európskych regulátorov pre elektronické komunikácie za rozpočtový rok 2015 spolu s odpoveďami úradu (1),

               —

               so zreteľom na vyhlásenie o vierohodnosti vedenia účtov a zákonnosti a riadnosti príslušných operácií (2), ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória riadiacemu výboru Úradu Orgánu európskych regulátorov pre elektronické komunikácie za plnenie rozpočtu za rozpočtový rok 2015 (05873/2017 – C8-0076/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a príslušný úrad (4), a najmä na jeho článok 13,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0143/2017),

               1.

               udeľuje absolutórium riadiacemu výboru Úradu Orgánu európskych regulátorov pre elektronické komunikácie za plnenie rozpočtu úradu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riadiacemu výboru Úradu Orgánu európskych regulátorov pre elektronické komunikácie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 22.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 337, 18.12.2009, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu a Rady (EÚ) 2015/1179 z 8. júla 2015 o mobilizácii Európskeho fondu na prispôsobenie sa globalizácii (EGF/2015/000 TA 2015 – Technická pomoc na podnet Komisie)

text:
               18.7.2015

               SK

               Úradný vestník Európskej únie

               L 192/11

         ROZHODNUTIE EURÓPSKEHO PARLAMENTU A RADY (EÚ) 2015/1179
   z 8. júla 2015
   o mobilizácii Európskeho fondu na prispôsobenie sa globalizácii (EGF/2015/000 TA 2015 – Technická pomoc na podnet Komisie)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 11 ods. 2,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Cieľom Európskeho fondu na prispôsobenie sa globalizácii (EGF) je poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, v dôsledku pokračovania celosvetovej finančnej a hospodárskej krízy alebo v dôsledku novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nemá prekročiť maximálnu ročnú sumu 150 miliónov EUR (v cenách roku 2011), ako je stanovené v článku 12 nariadenia Rady (EÚ, Euratom) č. 1311/2013 (3).

               (3)

               V nariadení (EÚ) č. 1309/2013 sa stanovuje, že na podnet Komisie sa môže na technickú pomoc každoročne použiť najviac 0,5 % ročnej maximálnej sumy EGF.

               (4)

               Preto by mal byť fond EGF mobilizovaný s cieľom poskytnúť prostriedky vo výške 630 000 EUR na technickú pomoc na podnet Komisie,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 630 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.

      V Štrasburgu 8. júla 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2004/515/ES:Rozhodnutie Rady zo 14. júna 2004 o zásadách, prioritách a podmienkach obsiahnutých v Európskom partnerstve s Bosnou a Hercegovinou

text:
               22.6.2004

               SK

               Úradný vestník Európskej únie

               L 221/10

      ROZHODNUTIE RADY

   zo 14. júna 2004
   o zásadách, prioritách a podmienkach obsiahnutých v Európskom partnerstve s Bosnou a Hercegovinou
   (2004/515/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 533/2004 z 22. marca 2004 o založení európskych partnerstiev v rámci procesu stabilizácie a pridruženia (1), najmä na jeho článok 2,
   so zreteľom na návrh Komisie,
   keďže:

               (1)

               Európska rada v Solúne 19. a 20. júna 2003 odsúhlasila dokument Solúnsky program pre západný Balkán: smerom k európskej integrácii, v ktorom sa založenie európskych partnerstiev považuje za jeden z prostriedkov na zintenzívnenie procesu stabilizácie a pridruženia.

               (2)

               Nariadenie (ES) č. 533/2004 ustanovuje, že Rada musí kvalifikovanou väčšinou a na návrh Komisie rozhodnúť o zásadách, prioritách a podmienkach, ktoré majú byť obsiahnuté v európskych partnerstvách, ako aj o prípadných neskorších úpravách. Taktiež uvádza, že sledovanie vykonávania európskych partnerstiev sa zabezpečí pomocou mechanizmov zriadených v rámci stabilizačného a asociačného procesu, najmä pomocou výročných správ.

               (3)

               Realizačná štúdia Komisie z roku 2003 a výročná správa Komisie z roku 2004 predkladajú analýzu príprav Bosny a Hercegoviny na integráciu do Európskej únie a vymedzujú niekoľko prioritných oblastí, v ktorých práca musí pokračovať.

               (4)

               S cieľom pripraviť svoju integráciu do Európskej únie musí Bosna a Hercegovina vypracovať plán s harmonogramom, ktorý podrobne popíše opatrenia, ktoré má Bosna a Hercegovina na tento účel uskutočniť,

         ROZHODLA TAKTO:
   Článok 1
   V súlade s článkom 1 nariadenia (ES) č. 533/2004, zásady, priority a podmienky obsiahnuté v Európskom partnerstve pre Bosnu a Hercegovinu sú stanovené v prílohe, ktorá tvorí neoddeliteľnú súčasť tohto rozhodnutia.
   Článok 2
   Vykonávanie európskeho partnerstva je predmetom preskúmania za pomoci mechanizmov zriadených v rámci procesu stabilizácie a pridruženia.
   Článok 3
   Toto rozhodnutie nadobúda účinnosť na tretí deň nasledujúci po jeho uverejnení v Úradnom vestníku Európskej únie.

      V Luxemburgu 14. júna 2004

            Za Radu

            predseda

         B. COWEN

      (1)  Ú. v. EÚ L 86, 24.3.2004, s. 1.

      PRÍLOHA
      1.   ÚVOD
      Solúnsky program identifikuje spôsoby a prostriedky na posilnenie procesu stabilizácie a pridruženia (PSP) okrem iného pomocou založenia európskych partnerstiev.
      Na základe výročnej správy Komisie je cieľom Európskeho partnerstva pre Bosnu a Hercegovinu (BaH) určiť, ktoré priority sa musia vykonať v rámci jednotného rámca na účely podpory úsilia Bosny a Hercegoviny priblížiť sa k Európskej únii. Priority sú prispôsobené osobitným potrebám a stupňu pripravenosti BaH a v prípade potreby budú aktualizované. Európske partnerstvo rovnako stanovuje usmernenia týkajúce sa finančnej pomoci BaH.
      Očakáva sa, že BaH prijme plán s harmonogramom presne vymedzujúcim opatrenia, ktoré má v úmysle vykonávať so zámerom konkretizovať priority Európskeho partnerstva. Plán by tiež mal naznačiť, ako sa bude plniť solúnsky program, priority ohľadom boja proti organizovanému zločinu a korupcii, určené na Londýnskej konferencii v roku 2002 a na stretnutí ministrov, ktoré sa konalo 28. novembra 2003 v Bruseli v rámci Fóra EÚ a západný Balkán, ako aj opatrenia predložené každou krajinou západného Balkánu na stretnutí, ktoré sa konalo 5. novembra 2003 v Belehrade ako pokračovanie Ohridskej konferencie o integrovanej správe hraníc.
      2.   ZÁSADY
      PSP zostáva rámcom pre európske smerovanie krajín západného Balkánu na celej ich ceste k budúcemu pristúpeniu.
      Hlavné priority určené pre BaH sa týkajú jej schopnosti splniť kritériá vymedzené Európskou radou v Kodani v roku 1993 a podmienky určené pre PSP, najmä podmienky vymedzené Radou v jej záveroch z 29. apríla 1997 a 21. a 22. júna 1999, obsah záverečného vyhlásenia Záhrebského summitu z 24. novembra 2000 a solúnsky program.
      3.   PRIORITY
      Výročná správa Komisie posúdi vykonaný pokrok a označí oblasti, v ktorých krajina musí zvýšiť svoje úsilie. Priority uvedené v tomto Európskom partnerstve boli vybrané tak, že sa dá reálne predpokladať, že ich BaH môže splniť alebo v nich môže urobiť značný pokrok v nasledujúcich rokoch. Správa robí rozdiel medzi krátkodobými prioritami, ktoré by mali byť splnené v priebehu jedného až dvoch rokov, a strednodobými prioritami, ktoré by mali byť splnené do troch až štyroch rokov.
      Európske partnerstvo určuje hlavné prioritné oblasti príprav BaH na jej integráciu do Európskej únie na základe analýzy uskutočnenej v realizačnej štúdii a vo výročnej správe z roku 2004. Je vhodné pripomenúť, že pokiaľ ide o legislatívnu aproximáciu, začlenenie acquis EÚ do právnych predpisov nie je samo o sebe postačujúce; bude rovnako nutné pripraviť jeho plné vykonávanie.
      Je vhodné pripomenúť, že pokiaľ ide o legislatívnu aproximáciu, začlenenie acquis EÚ do právnych predpisov nie je samo o sebe postačujúce; bude rovnako nutné pripraviť jeho plné vykonávanie.
      3.1.   KRÁTKODOBÉ PRIORITY

         Politická situácia

         Demokracia a právny štát

      Pripraviť voľby– BaH by mala prebrať plnú organizačnú a finančnú zodpovednosť za komunálne voľby v roku 2004.
      Efektívnejšie vládnutie– Vykonávať zákon o Rade ministrov a zákon o ministerstvách. Zvolávať dostatočne pravidelne zasadania Rady ministrov a parlamentu s cieľom zrýchliť riadenie štátnych záležitostí. Zabezpečiť, aby sa nové ministerstvá a štátne orgány, vytvorené zákonom o Rade ministrov z roku 2002, stali riadne fungujúcimi. V plnom rozsahu vykonávať „Akčný plán pre prednostné reformy“ z rokov 2003 – 2004 a vypracovať na rok 2004 (a na nasledujúce roky) konsolidovaný plán činnosti vlády na celonárodnej úrovni, ktorý by politickým prioritám prideľoval príslušné rozpočtové zdroje (Odporúčanie realizačnej štúdie)
      Sledovanie reforiem v oblasti bezpečnosti– Vykonávať zákon o obrane. Prijať a začať vykonávať zákon o Spravodajskej a bezpečnostnej agentúre.
      Efektívnejšia verejná správa– Vynaložiť ďalšie úsilie na vytvorenie efektívnej verejnej správy vrátane vypracovania komplexného akčného plánu, zahŕňajúceho odhad nákladov, reformy verejnej správy s jednoznačným rozdelením právomocí (napríklad v oblastiach polície a zdravotníctva). Financovať agentúry štátnej služby na úrovni štátu a entít a spolupracovať s nimi. (Odporúčanie realizačnej štúdie)
      Efektívne súdnictvo– Prijať právne predpisy zriaďujúce jednu Vysokú radu pre sudcov a prokurátorov pre BaH s cieľom posilniť orgán s vymenúvacou právomocou pre súdy entít a posilniť nezávislosť súdnictva v celej BaH. Poskytnúť Štátnemu súdu vhodných zamestnancov a primerané finančné zdroje. (Odporúčanie realizačnej štúdie)

         Ľudské práva a ochrana menšín

      Účinné opatrenia na ochranu ľudských práv– Prijať a uplatňovať dosiaľ neuplatňované právne predpisy, ktoré podporujú návrat utečencov. Najmä vypracovať, prijať a vykonávať právne predpisy týkajúce sa Fondu pre návrat utečencov do BaH. Dokončiť prevod orgánov pre ochranu ľudských práv pod správu BaH. Zabezpečiť, aby sa riešili nedoriešené prípady Komory pre ľudské práva a aby právomoci komory boli prevedené na Ústavný súd. Zabezpečiť primerané financovanie tohto súdu. Prijať na národnej úrovni plnú zodpovednosť za štátneho ombudsmana a uskutočniť pokrok v zlúčení funkcií ombudsmanov na úrovni štátu a entít. (Odporúčanie realizačnej štúdie)

         Regionálna a medzinárodná spolupráca

      Rešpektovať platnú podmienenosť a medzinárodné záväzky– Spolupracovať v plnom rozsahu s Medzinárodným trestným tribunálom pre bývalú Juhosláviu (MTTJ), najmä zo strany Republiky srbskej (RS), hlavne predvedením obžalovaných vojnových zločincov pred MTTJ. Dokončiť posledné etapy cestovnej mapy. Plniť mierové dohody z Daytonu – Paríža. Uskutočniť kroky k vykonávaniu poprístupových kritérií Rady Európy pre BaH, hlavne v oblasti demokracie a ľudských práv. (Odporúčanie realizačnej štúdie)

         Ekonomická situácia

         Existencia trhového hospodárstva a štrukturálnych reforiem

      Zabezpečiť makroekonomickú stabilitu– Udržať stabilný makroekonomický rámec v kontexte programu Medzinárodného menového fondu a preukázať dodržiavanie podmienenosti medzinárodných finančných inštitúcií.
      Zlepšovať podnikateľské prostredie– Pokročiť v privatizácii podnikov. Prijať a uskutočňovať reformy, ktoré sú súčasťou tzv. „Iniciatívy buldozér“. Vydať právne predpisy ohľadom riadenia podnikov.
      Spoľahlivé štatistické údaje– Vykonávať zákon o štatistických údajoch s cieľom vytvoriť fungujúci štatistický systém s jasne vymedzenými právomocami a koordinačnými mechanizmami. (Odporúčanie realizačnej štúdie)

         Správa verejných financií

      Rozpočtové právne predpisy– Prijať a začať vykonávať zákon o rozpočte, ktorý by pokrýval viacročné rozpočtové plánovanie a prognózovanie a začať s vypracovaním konsolidovaného účtu štátnych orgánov. (Odporúčanie realizačnej štúdie)
      Rozpočtové postupy– Uskutočniť kroky s cieľom evidovať všetky príjmy úradov verejnej správy vo všetkých zložkách vlády, vrátane grantov a iných foriem medzinárodnej pomoci. (Odporúčanie realizačnej štúdie)

         Normy EÚ

      Európska integrácia– Zabezpečiť riadne fungovanie Riaditeľstva pre európsku integráciu vrátane jeho pôsobnosti ohľadnom koordinácie pomoci. (Odporúčanie realizačnej štúdie)

         Vnútorný trh a obchod

      Rešpektovanie medzinárodných noriem– Zabezpečiť rýchle, úplné a presné vykonávanie všetkých dosiahnutých dohôd o voľnom obchode.

         Rozvíjať jednotný hospodársky priestor BaH– Zriadiť Radu pre hospodársku súťaž. Zaviesť do právneho poriadku BaH opatrenia na vzájomné uznávanie výrobkov a vykonávať na celom území dôsledný a efektívny systém verejného obstarávania. Odstrániť všetky duplikáty licencií, povolení a podobných žiadostí o oprávnenie, aby sa umožnilo poskytovateľom služieb (vrátane finančných inštitúcií) fungovať na celom území BaH bez toho, aby sa museli podrobiť zbytočným administratívnym požiadavkám. Vytvoriť jednotný obchodný register, ktorý by bol uznaný na celom území BaH. (Odporúčanie realizačnej štúdie)
      Dôsledná obchodná politika– Vypracovať dôslednú a komplexnú obchodnú politiku a preskúmať platné právne predpisy tak, aby sa zabezpečila jednotná politika o bezcolných pásmach. Zaviesť na úrovni štátu úrad rastlinolekárstva a postupy certifikácie, ako aj iné postupy pre vývoz živočíšnych výrobkov, kompatibilné s právnymi predpismi EÚ, s cieľom podpory vývozu, ale zároveň aj zlepšenia noriem a posilnenia jednotného hospodárskeho priestoru. (Odporúčanie realizačnej štúdie)
      Colná a daňová reforma– Pokračovať vo vykonávaní odporúčaní Komisie pre politiku nepriamych daní. Zabezpečiť, aby parlament prijal zákon o Úrade pre nepriame dane vrátane súvisiacich zmocňovacích právnych predpisov. Zabezpečiť jeho vykonávanie, hlavne pomocou vymenovania riaditeľa Úradu pre nepriame dane a riadneho fungovania nového colného orgánu. Preukázať pokrok v prípravných prácach pre zavedenie DPH so zámerom začať podľa harmonogramu. (Odporúčanie realizačnej štúdie)
      Certifikáty o pôvode– Zabezpečiť spoľahlivosť všetkých BaH certifikátov o pôvode.

         Odvetvové politiky

      Integrovaný trh s energiou– Vykonávať akčné plány na úrovni entít pre reštrukturalizáciu trhu s elektrickou energiou. (Odporúčanie realizačnej štúdie)
      Verejnoprávne vysielanie– Prijať právne predpisy o systéme verejnoprávneho vysielania v súlade s normami EÚ a mierovými dohodami z Daytonu – Paríža a podniknúť kroky s cieľom zabezpečiť dlhodobú rentabilitu jednotného štátneho systému verejnoprávneho vysielania pre BaH, ktorý by bol nezávislý finančne, ako aj programovo, pričom vysielacie spoločnosti, ktoré ho vytvárajú, by zdieľali spoločnú infraštruktúru. (Odporúčanie realizačnej štúdie)

         Spolupráca v oblasti spravodlivosti a vnútorných vecí

      Boj proti trestnej činnosti, najmä organizovanému zločinu– Rozvíjať na úrovni štátu kapacity činné v trestnom konaní pomocou pridelenia potrebných zdrojov a vybavenia tak, aby sa zabezpečilo dobré fungovanie Štátnej informačnej a ochrannej agentúry a ministerstva spravodlivosti. Pokračovať v štrukturálnej reforme polície s cieľom racionalizovať jej zložky. (Odporúčanie realizačnej štúdie)
      Riadenie azylu a migrácie– Zabezpečiť vytvorenie a fungovanie zodpovedajúcich štruktúr, ktoré by sa zaoberali otázkami azylu a migrácie (Odporúčanie realizačnej štúdie)
      Zaoberať sa terorizmom– Zlepšiť medzinárodnú spoluprácu a vykonávať zodpovedajúce medzinárodné dohovory o terorizme. Zlepšiť spoluprácu a výmenu informácii medzi políciou a spravodajskými službami v rámci štátu a s ostatnými štátmi. Zabrániť financovaniu terorizmu a príprave teroristických činov.
      3.2.   STREDNODOBÉ PRIORITY

         Politická situácia

         Demokracia a právny štát

      Pripraviť voľby– Prevziať plnú organizačnú a finančnú zodpovednosť za voľby v roku 2006 a ostatné voľby.
      Prevziať zodpovednosť za vládnutie– Pracovať s cieľom prevziať plnú zodpovednosť na národnej úrovni za vypracovanie politík a rozhodovanie. Všetky ministerstvá centrálnej vlády by mali byť primerane financované a mali by byť vypracované operačné plány pre inštitúcie, ktoré si vyžaduje budúca Dohoda o stabilizácii a pridružení a ďalšia európska integrácia. Zabezpečiť riadnu koordináciu vo formulovaní politík medzi všetkými zložkami vlády.
      Ďalej zlepšovať fungovanie verejnej správy– Vykonávať konsolidovaný akčný plán pre reformu verejnej správy a zlepšiť administratívne postupy. Zlepšiť koordinačné schopnosti a schopnosti formulovať politiky a vybudovať školiace stredisko pre štátnych zamestnancov v rámci BaH (vrátane pre tých, ktorí sa zaoberajú otázkami európskej integrácie).
      Ďalej posilniť súdnictvo– Zabezpečiť, aby podmienky pre vymenovanie, služobný postup, disciplínu a vzdelávanie boli rovnaké pre zamestnancov v oblasti súdnictva v celej BaH. Zabezpečiť, aby BaH prevzala plnú zodpovednosť za Štátny súd BaH, Úrad prokurátora a Vysokú radu pre sudcov a prokurátorov v oblasti financií, správy a zamestnancov.
      Pokročiť v reforme polície– Vykonávať odporúčania funkčného a strategického prieskumu polície a zabezpečiť spoluprácu medzi orgánmi činnými v trestnom konaní.
      Zlepšiť boj proti korupcii– Urobiť pokrok v boji proti korupcii a preukázať plnenie príslušných medzinárodných záväzkov. Prijať a vykonávať stratégiu boja proti korupcii, zabezpečiť efektívne vykonávanie zákona o konflikte záujmov a posilniť kapacity v oblasti vyšetrovania a trestného stíhania. Napomáhať umiestňovaniu styčných dôstojníkov prideľovaných členskými štátmi EÚ v príslušných štátnych orgánoch, ktoré sa zaoberajú bojom proti organizovanému zločinu. Predkladať EÚ správy, každých šesť mesiacov, o konkrétnych výsledkoch dosiahnutých v rámci súdnej činnosti vo vzťahu k aktivitám súvisiacim s organizovaným zločinom na základe Dohovoru Organizácie Spojených národov o cezhraničnom organizovanom zločine, ktorý je známy ako Palermský dohovor.

         Ľudské práva a ochrana menšín

      Zabezpečiť rešpektovanie ľudských práv– Zaručiť úroveň ochrany ľudských práv porovnateľnú s úrovňou dosiahnutou pod medzinárodným dohľadom, respektíve lepšiu než je táto úroveň, a preukázať účinnú ochranu menšinových práv vrátane práv Rómov. Zabezpečiť komplexné vykonávanie zákona o právach národnostných menšín.
      Zavŕšiť návrat utečencov– Dokončiť proces návratu utečencov, uľahčiť ekonomickú a sociálnu reintegráciu utečencov.
      Konsolidovať úrad ombudsmana– Dokončiť zlúčenie ombudsmanov na úrovni štátu a entít a zabezpečiť riadne fungovanie novej inštitúcie.

         Regionálna a medzinárodná spolupráca

      Zabezpečiť účinné trestné stíhanie vojnových zločinov– Preukázať úspech pri zatýkaní obvinených osôb tribunálom MTTJ a pri likvidovaní sietí podporujúcich obvinených vojnových zločincov. Zaručiť, aby MTTJ mal stály prístup ku všetkým dokumentom, materiálom a svedkom súvisiacich s prebiehajúcim vyšetrovaním a/alebo trestným stíhaním. Prevziať administratívnu a finančnú zodpovednosť za Komoru Štátneho súdu pre vojnové zločiny.
      Pokračovať v regionálnej spolupráci– Usilovať sa nájsť riešenia pre pretrvávajúce otázky týkajúce sa bilaterálnych hraníc so susediacimi krajinami.
      Vykonávať medzinárodné záväzky– Plniť solúnske záväzky ohľadom spolupráce v oblasti spravodlivosti a vnútorných vecí, obchodu, energetiky, dopravy a životného prostredia.

         Ekonomická situácia

         Existencia trhového hospodárstva a štrukturálnych reforiem

      Podporovať ďalšie štrukturálne reformy– Ďalej zlepšovať riadenie podnikov, znížiť nepružnosť pracovného trhu a zabezpečiť vykonávanie konkurzných právnych predpisov obchodnými súdmi. Umožniť fungovanie trhu obmedzením vládnych zásahov a znížením pomeru medzi vládnymi výdavkami a HDP.
      Napomáhať rozvoju podnikania, najmä malých a stredných podnikov– Ďalej rozvíjať koordináciu politiky pre malé a stredné podniky a pokračovať vo vykonávaní princípov Európskej charty pre malé a stredné podniky.
      Ďalej rozvíjať kapacity na úrovni štátu v oblasti štatistiky– Vypracovať a vykonávať viacročný plán činnosti pre štatistiku a vypracovávať pravidelné a spoľahlivé odhady nominálneho a reálneho HDP vrátane spoľahlivých údajov o (ne)zamestnanosti, inflácii, platobnej bilancii, mzdách a priemyselnej výrobe. Zabezpečiť spoluprácu s Eurostatom.

         Správa verejných financií

      Zabezpečiť fungovanie konsolidovaného účtu štátnych orgánov– Zabezpečiť, aby konsolidovaný účet štátnych orgánov bol plne operačný v rámci ministerstva financií.
      Rozvíjať schopnosti v oblasti hospodárskeho plánovania– Pokračovať a posilňovať Strednodobý hospodársky rámec pre všetkých rozpočtových užívateľov. Zabezpečiť transparentný výkon rozpočtu a vypracovávať pravidelné finančné správy.
      Ďalej posilniť prípravu rozpočtu– Zahrnúť (súčasné) mimorozpočtové zdroje do rozpočtov a udržať rozumné zostavovanie rozpočtu na základe realistického odhadu príjmov. Posilniť postup zostavovania rozpočtu na všetkých ministerstvách.
      Riešiť vnútorné zadĺženie– Posilniť komplexný plán o vnútornom zadĺžení, ktorý bol dohodnutý s MMF.

         Normy EÚ

      Európska integrácia– Vykonávať stratégiu európskej integrácie. Rozvíjať možnosť pre postupné zosúlaďovanie právnych predpisov s acquis EÚ a rozšíriť úlohu BaH v programe a uskutočňovaní Pomoci spoločenstva pre rekonštrukciu, rozvoj a stabilizáciu (CARDS) s dlhodobým cieľom umožniť decentralizáciu pomoci.

         Vnútorný trh a obchod

      Jednotný trh a podnikanie– Preukázať efektívne fungovanie Rady pre hospodársku súťaž a orgánov entít pre hospodársku súťaž a ochranu spotrebiteľa. Ďalej posilniť vykonávanie dôsledného a efektívneho systému verejného obstarávania vrátane fungovania Agentúry pre verejné obstarávanie a orgánu zodpovedného za preskúmanie verejného obstarávania. Pokračovať v zabezpečení voľného pohybu tovaru a služieb v rámci BaH. Zabezpečiť dobré fungovanie normalizačného úradu, úradu pre metrológiu a úradu pre duševné vlastníctvo a napomáhať vzťahom/toku informácií s verejnými/súkromnými podnikmi. Zabezpečiť dôsledné vykonávanie súvisiacich právnych predpisov (najmä o duševnom vlastníctve).
      Schopnosť riadenia obchodu– Posilniť kapacity pre plánovanie politiky a vyjednávanie na ministerstve zahraničného obchodu a hospodárskych vzťahov.
      Obchodné normy– Ďalej posilňovať kapacity Štátneho veterinárneho úradu a zabezpečiť dobré fungovanie Úradu rastlinolekárstva s cieľom vyhovieť normám EÚ. Vytvoriť regulované prostredie pre technické normy, duševné a priemyselné vlastnícke práva v súlade s normami EÚ.
      Clá a dane– Preukázať, že bezcolné pásma sú spravované spôsobom kompatibilným s acquis EÚ. Dokončiť zlúčenie colníc a zabezpečiť v plnom rozsahu vykonávanie plánu colnej reformy. Premeniť Radu guvernérov Úradu pre nepriame dane na Fiškálnu radu s právomocou vypracovávať politiky. Ďalej posilňovať správne kapacity pre clá aj dane. Monitorovať vykonávanie DPH na úrovni štátu a pokračovať v rozvoji stratégie výberu a kontroly s cieľom postupne znižovať počet daňových podvodov zároveň v oblasti priamych a nepriamych daní.

         Odvetvové politiky

      Systém verejnoprávneho vysielania– Vykonávať v plnom rozsahu schválené reformy systému verejnoprávneho vysielania. Zachovať nezávislosť Agentúry pre reguláciu komunikácií.
      Integrovaný trh s energiou– Zabezpečiť zosúladenie regulačného prostredia pre energetiku a vytvorenie jednotného štátneho regulačného orgánu, vrátane vykonávania zákona o tvorbe ISO a TRANSCO. Rešpektovať záväzky vyplývajúce z Aténskeho memoranda o porozumení z roku 2003.
      Životné prostredie– Posilniť kapacity na úrovni štátu v oblasti životného prostredia zaistením dobrého fungovania Štátnej agentúry pre životné prostredie.

         Spolupráca v oblasti spravodlivosti a vnútorných vecí

      Správa hraníc– Vykonávať medzinárodné záväzky prijaté na Ohridskej regionálnej konferencii o bezpečnosti a správe hraníc v máji 2003 a opatrenia predložené na stretnutí ministrov spravodlivosti a vnútra v rámci Fóra EÚ a západný Balkán, ktoré sa konalo v novembri 2003. Schváliť a vykonávať Stratégiu pre integrovanú správu hraníc. Napomáhať regionálnej spolupráci a obchodnej výmene zlepšením správy hraníc a dopravných prostriedkov a zariadení. Ďalej rozvíjať spoluprácu medzi štátnymi hraničnými službami, colnou správou, políciou a Úradom prokurátora so zámerom zakázať a trestne stíhať nezákonné obchodovanie a iné formy cezhraničnej trestnej činnosti. Ďalej vykonávať národný plán boja proti nezákonnému obchodovaniu. Zlepšiť správne kapacity ohľadom systému vydávanie víz, najmä kontroly žiadostí o víza.
      Organizovaný zločin– Preukázať riadne vykonávanie všetkých opatrení odsúhlasených v Akčnom pláne proti organizovanému zločinu, ktorý bol predložený v Bruseli na stretnutí ministrov spravodlivosti a vnútra v novembri 2003. Primerane spolupracovať s medzinárodným spoločenstvom, vrátane policajnej misie Európskej únie, v bezpečnostných záležitostiach.
      Migrácia a azyl– Dôsledne uplatňovať zákon o pohybe a pobyte cudzincov a o práve na azyl. Preukázať účinné riadenie na národnej úrovni politiky v oblasti migrácie a azylu, monitorovať operácie a podávať správy. Pokračovať v rokovaní a uzatváraní dohôd o znovuprijatí.
      4.   PROGRAM

      Pomoc spoločenstva krajinám západnému Balkánu v rámci procesu stabilizácie a pridruženia bude poskytnutá pomocou zodpovedajúcich finančných nástrojov, najmä nariadením Rady (ES) č. 2666/2000 (1) z 5. decembra 2000 o pomoci pre Albánsko, Bosnu a Hercegovinu, Chorvátsko, Juhoslovanskú zväzovú republiku a bývalú Juhoslovanskú republiku Macedónsko, čo znamená, že toto rozhodnutie nebude mať žiadne finančné dôsledky. BaH bude mať navyše prístup k financovaniu z viacnárodných a horizontálnych programov. Komisia spolupracuje s Európskou investičnou bankou a medzinárodnými finančnými inštitúciami, hlavne s Európskou bankou pre obnovu a rozvoj a Svetovou bankou, s úmyslom napomáhať spolufinancovaniu projektov súvisiacich s PSP.
      5.   PODMIENENOSŤ
      Pomoc spoločenstva krajinám západnému Balkánu v rámci PSP je podmienená ďalším pokrokom v plnení kodanských politických kritérií a hlavne pokrokom v plnení osobitných priorít tohto Európskeho partnerstva. Nerešpektovanie týchto všeobecných podmienok by mohlo viesť Radu k prijatiu zodpovedajúcich opatrení na základe článku 5 nariadenia (ES) č. 2666/2000.
      Pomoc spoločenstva taktiež podlieha podmienkam vymedzených Radou v jej záveroch z 29. apríla 1997, najmä vo vzťahu k záväzku prijímateľov uskutočňovať demokratické, hospodárske a inštitucionálne reformy.
      6.   MONITOROVANIE
      Sledovanie Európskeho partnerstva je zabezpečené pomocou mechanizmov zriadených v rámci PSP, hlavne pomocou výročnej správy o PSP.

         (1)  Ú. v. ES L 306, 7.12.2000, s. 1.. Nariadenie zmenené a doplnené nariadením (ES) č. 2415/2001 (Ú. v. ES L 327, 12.12.2001, s. 3).


title: 2007/39/ES: Rozhodnutie Rady z  22. januára 2007 , ktorým sa vymenúva jeden luxemburský člen a jeden luxemburský náhradník Výboru regiónov

text:
               24.1.2007

               SK

               Úradný vestník Európskej únie

               L 17/21

      ROZHODNUTIE RADY

   z 22. januára 2007,
   ktorým sa vymenúva jeden luxemburský člen a jeden luxemburský náhradník Výboru regiónov
   (2007/39/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä jej článok 263,
   so zreteľom na návrh luxemburskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               Jedno miesto člena Výboru regiónov sa uvoľnilo po tom, čo pán Étienne SCHNEIDER odstúpil. Po tom, čo odstúpil pán Aly MAY, uvoľnilo sa jedno miesto náhradníka Výboru regiónov,

         ROZHODLA TAKTO:
   Článok 1
   Za člena a náhradníka Výboru regiónov sa na zvyšok funkčného obdobia, t. j. do 25. januára 2010, vymenúvajú:

               a)

               za člena:

                           —

                           pán Marc SCHAEFER, člen komunálnej rady obce Vianden, ako náhrada za Étienna SCHNEIDERA;

               b)

               za náhradníka:

                           —

                           pán Gusty GRAAS, člen komunálnej rady obce Bettembourg, ako náhrada za Alyho MAYA.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. januára 2007

            Za Radu

            predseda

         F.-W. STEINMEIER

      (1)  Ú. v. EÚ L 56, 25.2.2006, s. 75.


title: Rozhodnutie Európskeho parlamentu (EÚ) 2015/2214 z 27. októbra 2015 o absolutóriu za plnenie všeobecného rozpočtu Európskej únie za rozpočtový rok 2013, oddiel II – Európska rada a Rada

text:
               1.12.2015

               SK

               Úradný vestník Európskej únie

               L 314/48

         ROZHODNUTIE EURÓPSKEHO PARLAMENTU (EÚ) 2015/2214
   z 27. októbra 2015
   o absolutóriu za plnenie všeobecného rozpočtu Európskej únie za rozpočtový rok 2013, oddiel II – Európska rada a Rada
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2013 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2013 (COM(2014)510 – C8-0148/2014) (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2013 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a riadnosti príslušných transakcií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

               —

               so zreteľom na svoje rozhodnutie z 29. apríla 2015 (5), ktorým sa odkladá rozhodnutie o absolutóriu za rozpočtový rok 2013, ako aj na priložené uznesenie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (7), a najmä na jeho články 55, 99, 164, 165 a 166,

               —

               so zreteľom na článok 94 a prílohu V k rokovaciemu poriadku,

               —

               so zreteľom na druhú správu Výboru pre kontrolu rozpočtu (A8-0269/2015),

               1.

               neudeľuje generálnemu tajomníkovi Rady absolutórium za plnenie rozpočtu Európskej rady a Rady za rozpočtový rok 2013;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 66, 8.3.2013.

      (2)  Ú. v. EÚ C 403, 13.11.2014, s. 1.

      (3)  Ú. v. EÚ C 398, 12.11.2014, s. 1.

      (4)  Ú. v. EÚ C 403, 13.11.2014, s. 128.

      (5)  Ú. v. EÚ L 255, 30.9.2015, s. 21.

      (6)  Ú. v. ES L 248, 16.9.2002, s. 1.

      (7)  Ú. v. EÚ L 298, 26.10.2012, s. 1.


title: 2009/353/ES: Rozhodnutie Rady z  27. apríla 2009 , ktorým sa ustanovuje pozícia, ktorá sa má zaujať v mene Spoločenstva vo Výbore pre potravinovú pomoc, pokiaľ ide o predĺženie platnosti Dohovoru o potravinovej pomoci z roku 1999

text:
               30.4.2009

               SK

               Úradný vestník Európskej únie

               L 109/41

      ROZHODNUTIE RADY

   z 27. apríla 2009,
   ktorým sa ustanovuje pozícia, ktorá sa má zaujať v mene Spoločenstva vo Výbore pre potravinovú pomoc, pokiaľ ide o predĺženie platnosti Dohovoru o potravinovej pomoci z roku 1999
   (2009/353/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 181 v spojení s článkom 300 ods. 2 druhým pododsekom,
   so zreteľom na návrh Komisie,
   keďže:

               (1)

               Dohovor o potravinovej pomoci z roku 1999 (ďalej len „dohovor“) bol uzavretý v mene Európskeho spoločenstva rozhodnutím Rady 2000/421/ES (1) a jeho platnosť bola predĺžená rozhodnutiami Výboru pre potravinovú pomoc v júni 2003, v júni 2005, v júni 2007 a v júni 2008, v dôsledku čoho zostáva v platnosti do 30. júna 2009.

               (2)

               Ďalšie predĺženie platnosti dohovoru o jeden rok je tak v záujme Spoločenstva ako aj v záujme členských štátov. Podľa článku XXV písm. b) dohovoru musí v prípade uvedeného predĺženia zostať Dohovor o obchodovaní s obilninami z roku 1995 (2) v platnosti počas rovnakého obdobia. Dohovor o obchodovaní s obilninami z roku 1995 je platný do 30. júna 2009 a o ďalšom predĺžení jeho platnosti sa rozhodne na zasadnutí Medzinárodnej Rady pre obilniny v júni 2009. Komisia, ktorá zastupuje Spoločenstvo vo Výbore pre potravinovú pomoc, by preto mala byť poverená rozhodnutím Rady hlasovať v prospech takéhoto predĺženia platnosti,

         ROZHODLA TAKTO:
   Jediný článok
   Pozícia Európskeho spoločenstva vo Výbore pre potravinovú pomoc spočíva v hlasovaní v prospech predĺženia platnosti Dohovoru o potravinovej pomoci z roku 1999 o jeden rok pod podmienkou, že Dohovor o obchodovaní s obilninami z roku 1995 zostane počas tohto obdobia v platnosti, t. j. do 30. júna 2010.
   Komisia sa týmto poveruje vyjadriť túto pozíciu vo Výbore pre potravinovú pomoc.

      V Luxemburgu 27. apríla 2009

            Za Radu

            predseda

         A. VONDRA

      (1)  Ú. v. ES L 163, 4.7.2000, s. 37.

      (2)  Ú. v. ES L 21, 27.1.1996, s. 49.


title: Rozhodnutie Rady zo 17. decembra 2003 o podpísaní a predbežnom uplatňovaní dvojstranných dohôd medzi Európskym spoločenstvom a určitými tretími krajinami (Azerbajdžan, Kazachstan, Tadžikistan, Turkménsko) o obchode s textilnými výrobkami

text:
Dôležité právne oznámenie

|

32003D0901

Úradný vestník L 340 , 24/12/2003 S. 0054 - 0054

		Rozhodnutie Radyzo 17. decembra 2003o podpísaní a predbežnom uplatňovaní dvojstranných dohôd medzi Európskym spoločenstvom a určitými tretími krajinami (Azerbajdžan, Kazachstan, Tadžikistan, Turkménsko) o obchode s textilnými výrobkami(2003/901/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 133 v spojení s prvou vetou prvého pododseku jej článku 300 ods. 2,so zreteľom na návrh Komisie,keďže:(1) Komisia v mene spoločenstva dojednala dvojstranné dohody s cieľom predĺžiť existujúce dvojstranné dohody o obchode s textilnými výrobkami s určitými tretími krajinami (Azerbajdžan, Kazachstan, Tadžikistan, Turkménsko).(2) S výhradou ich možného uzatvorenia v neskorší dátum by sa dohody mali podpísať v mene spoločenstva.(3) Je primerané uplatňovať tieto dohody predbežne od 1. januára 2004 až do ukončenia príslušných postupov na ich uzatvorenie s výhradou vzájomnosti,ROZHODLA TAKTO:Článok 1S výhradou uzatvorenia v neskorší dátum sa predseda Rady týmto oprávňuje určiť osoby splnomocnené na podpísanie dohôd o obchode s textilnými výrobkami medzi Európskym spoločenstvom a určitými tretími krajinami (Azerbajdžan, Kazachstan, Tadžikistan, Turkménsko) v mene spoločenstva.Článok 2S výhradou vzájomnosti sa dohody uvedené v článku 1 uplatňujú predbežne od 1. januára 2004 až do ukončenia príslušných postupov na ich uzatvorenie.Texty dohôd sú pripojené k tomuto rozhodnutiu.V Bruseli 17. decembra 2003Za RadupredsedaG. Alemanno--------------------------------------------------


title: Rozhodnutie Európskeho parlamentu a Rady č. 878/2007/ES z  23. júla 2007 , ktorým sa mení, dopĺňa a predlžuje rozhodnutie č. 804/2004/ES, ktorým sa zriaďuje akčný program Spoločenstva na podporu činností v oblasti ochrany finančných záujmov Spoločenstva (program Hercule II)

text:
               25.7.2007

               SK

               Úradný vestník Európskej únie

               L 193/18

      ROZHODNUTIE EURÓPSKEHO PARLAMENTU A RADY č. 878/2007/ES
   z 23. júla 2007,
   ktorým sa mení, dopĺňa a predlžuje rozhodnutie č. 804/2004/ES, ktorým sa zriaďuje akčný program Spoločenstva na podporu činností v oblasti ochrany finančných záujmov Spoločenstva (program Hercule II)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 280,
   so zreteľom na návrh Komisie,
   so zreteľom na stanovisko Dvora audítorov (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Spoločenstvo a členské štáty si stanovili za cieľ bojovať proti podvodom a všetkým ostatným nezákonným činnostiam, ktoré poškodzujú finančné záujmy Spoločenstva, vrátane pašovania a falšovania cigariet. Na dosiahnutie tohto cieľa sa musia použiť všetky dostupné prostriedky, pričom je potrebné zachovať súčasné rozdelenie a rovnováhu zodpovednosti medzi národnou úrovňou a úrovňou Spoločenstva.

               (2)

               Činnosti, ktorých účelom je poskytovanie lepších informácií, vykonávanie štúdií a zabezpečovanie odbornej prípravy alebo poskytovanie technickej pomoci, významne pomáhajú zlepšiť ochranu finančných záujmov Spoločenstva.

               (3)

               Podpora takýchto iniciatív prostredníctvom grantov v minulosti umožnila posilniť činnosti Spoločenstva a členských štátov v boji proti podvodom a pri ochrane finančných záujmov Spoločenstva, ako aj splnenie cieľov stanovených v programe Hercule na roky 2004 – 2006.

               (4)

               V zmysle článku 7 písm. a) rozhodnutia Európskeho parlamentu a Rady č. 804/2004/ES (3), Komisia predloží Európskemu parlamentu a Rade správu Európskeho úradu pre boj proti podvodom (OLAF) o vykonávaní programu Hercule a o vhodnosti jeho pokračovania. V záveroch tejto správy sa zdôrazňuje, že ciele stanovené v programe Hercule sa splnili. V správe sa tiež odporúča predĺžiť program na obdobie rokov 2007 – 2013.

               (5)

               S cieľom skonsolidovať činnosti Spoločenstva a členských štátov v oblasti ochrany finančných záujmov Spoločenstva, vrátane boja proti pašovaniu a falšovaniu cigariet, by mal nový program pokrývať všetky prevádzkové náklady týkajúce sa všeobecných činností Komisie (OLAF-u) v boji proti podvodom do jediného základného aktu.

               (6)

               Udeľovanie grantov a zmlúv uzavretých v rámci verejného obstarávania na podporu a vykonávanie programu sa musí uskutočňovať podľa ustanovení nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a podľa pravidiel na jeho vykonávanie. Keďže v minulosti sa operačné granty nevyužívali na podporu iniciatív, je vhodné vylúčiť ich z programu.

               (7)

               Pristupujúce krajiny a kandidátske krajiny by mali mať možnosť zúčastniť sa na programe Hercule II, na základe memoranda o porozumení, ktoré sa stanoví v súlade s príslušnými rámcovými dohodami.

               (8)

               Toto rozhodnutie ustanovuje na celé obdobie trvania programu finančné krytie, ktoré predstavuje v zmysle bodu 37 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (5), základný odkaz pre rozpočtový orgán počas ročného rozpočtového postupu,

         ROZHODLI TAKTO:
   Článok 1
   Zmeny a doplnenia
   Rozhodnutie č. 804/2004/ES sa mení a dopĺňa takto:

               1.

               Článok 1 sa nahrádza takto:
               „Článok 1
               Ciele programu
               1.   Týmto rozhodnutím sa zriaďuje akčný program Spoločenstva na podporu činností v oblasti ochrany finančných záujmov Spoločenstva. Názov programu je ‚program Hercule II‘ (ďalej len ‚program‘).
               2.   Týmto programom sa podporujú činnosti podľa všeobecných kritérií stanovených v tomto rozhodnutí. Zameriava sa najmä na tieto ciele:

                           a)

                           zlepšovanie medzinárodnej a viacodvetvovej spolupráce medzi orgánmi členských štátov, Komisiou a úradom OLAF;

                           b)

                           vytváranie sietí v rámci členských štátov, pristupujúcich krajín a kandidátskych krajín v súlade s memorandom o porozumení, ktoré uľahčujú výmenu informácií, skúseností a najlepších postupov pri rešpektovaní odlišných tradícií každého členského štátu;

                           c)

                           poskytovanie technickej a operačnej pomoci orgánom členských štátov činným v trestnom konaní pri boji proti nezákonnej cezhraničnej činnosti, pričom sa zdôrazňuje podpora colným orgánom;

                           d)

                           vytváranie geografickej rovnováhy, bez narúšania operačnej účinnosti, a to zapojením, ak je to možné a v súlade s memorandom o porozumení, všetkých členských štátov, pristupujúcich krajín a kandidátskych krajín do činností financovaných z programu;

                           e)

                           znásobenie a zintenzívnenie opatrení v najcitlivejších oblastiach, najmä v oblasti pašovania a falšovania cigariet.“

               2.

               Vkladá sa tento článok:
               „Článok 1a
               Činnosti
               Program sa vykonáva prostredníctvom nasledujúcich činností v oblasti ochrany finančných záujmov Spoločenstva, vrátane oblasti predchádzania a boja proti pašovaniu a falšovaniu cigariet:

                           a)

                           technická pomoc vnútroštátnym orgánom prostredníctvom:

                                       i)

                                       poskytovania konkrétnych znalostí, vybavenia a nástrojov informačných technológií (IT), ktoré uľahčujú nadnárodnú spoluprácu a spoluprácu s úradom OLAF;

                                       ii)

                                       podpory spoločných operácií;

                                       iii)

                                       podpory výmeny zamestnancov;

                           b)

                           odborná príprava, semináre a konferencie zamerané na:

                                       i)

                                       podporu lepšieho pochopenia mechanizmov Spoločenstva a vnútroštátnych mechanizmov;

                                       ii)

                                       výmenu skúseností medzi príslušnými orgánmi v členských štátoch pristupujúcich a kandidátskych krajín;

                                       iii)

                                       koordináciu činností členských štátov, pristupujúcich, kandidátskych a tretích krajín;

                                       iv)

                                       šírenie poznatkov, najmä operačnej povahy;

                                       v)

                                       podporu náročných výskumných činností vrátane štúdií;

                                       vi)

                                       zlepšovanie spolupráce medzi odborníkmi z praxe a akademickými pracovníkmi;

                                       vii)

                                       zvyšovanie povedomia sudcov, úradníkov a iných právnych profesií o ochrane finančných záujmov Spoločenstva;

                           c)

                           podpora prostredníctvom:

                                       i)

                                       vývoja a poskytovania osobitných databáz a IT nástrojov, ktoré uľahčujú prístup k údajom a analýze;

                                       ii)

                                       zintenzívnenia výmeny údajov;

                                       iii)

                                       vývoja a poskytovania IT nástrojov pre vyšetrovanie, sledovanie a prácu spravodajských služieb.“

               3.

               Článok 2 sa nahrádza takto:
               „Článok 2
               Financovanie Spoločenstva
               1.   Financovanie Spoločenstva môže mať podľa nariadenia (ES, Euratom) č. 1605/2002 tieto právne formy:

                           a)

                           granty;

                           b)

                           zmluvy uzavreté v rámci verejného obstarávania.

                     2.   Aby mohol byť prijímateľom grantov udelený grant Spoločenstva na činnosť zameranú na ochranu finančných záujmov Spoločenstva, musia dodržiavať ustanovenia stanovené v tomto rozhodnutí. Činnosť musí byť v súlade so zásadami, ktoré tvoria základ činnosti Spoločenstva v oblasti ochrany finančných záujmov Spoločenstva a zohľadňovať špecifické kritériá stanovené v príslušných výzvach na predloženie návrhov v súlade s prioritami stanovenými v programe ročných grantov s podrobným opisom všeobecných kritérií stanovených v tomto rozhodnutí.
               3.   Financovanie zo strany Spoločenstva pokrýva, prostredníctvom zmlúv uzavretých v rámci verejného obstarávania alebo prostredníctvom udelenia grantov, prevádzkové náklady spojené s činnosťami v oblasti ochrany finančných záujmov Spoločenstva.
               4.   Činnosti vykonávané subjektmi, ktoré môžu získať financovanie Spoločenstva (zmluva uzavretá v rámci verejného obstarávania alebo grant) podľa tohto programu, sa zaradia medzi akcie zamerané na posilnenie opatrení Spoločenstva na ochranu finančných záujmov a sledovanie cieľov všeobecného európskeho záujmu v tejto oblasti alebo cieľa, ktorý je súčasťou politiky Európskej únie v tejto oblasti.“

               4.

               Vkladajú sa tieto články:
               „Článok 2a
               Subjekty oprávnené na financovanie zo strany Spoločenstva
               Na získanie financovania podľa tohto programu zo strany Spoločenstva sú oprávnené tieto subjekty:

                           a)

                           všetky národné alebo regionálne správy členského štátu alebo krajiny mimo Spoločenstva v zmysle článku 3, ktoré podporujú posilňovanie akcie Spoločenstva na ochranu finančných záujmov Spoločenstva;

                           b)

                           všetky výskumné a vzdelávacie inštitúcie, ktoré majú právnu subjektivitu aspoň jeden rok, sú zriadené a pôsobia v členskom štáte alebo v krajine mimo Spoločenstva v zmysle článku 3 a podporujú posilňovanie akcie Spoločenstva na ochranu finančných záujmov Spoločenstva;

                           c)

                           všetky neziskové subjekty, ktoré majú právnu subjektivitu aspoň jeden rok, sú zriadené a pôsobia v členskom štáte alebo v krajine mimo Spoločenstva v zmysle článku 3 a podporujú posilňovanie akcie Spoločenstva na ochranu finančných záujmov Spoločenstva.

                     Článok 2b
               Výber prijímateľov
               Subjekty, ktoré sú oprávnené na získanie grantu na činnosť podľa článku 2a sa vyberajú na základe výzvy na predkladanie návrhov v súlade s prioritami stanovenými v programe ročných grantov s podrobným opisom všeobecných kritérií stanovených v tomto rozhodnutí. Granty udelené na činnosť, na ktorú sa vzťahuje program, musia spĺňať všeobecné kritéria stanovené v tomto rozhodnutí.
               Článok 2c
               Kritériá, na základe ktorých sa posudzujú žiadosti o grant
               Žiadosti o grant na činnosti sa hodnotia z hľadiska:

                           a)

                           súladu navrhovanej činnosti s cieľmi programu;

                           b)

                           komplementárnosti navrhovanej činnosti s ostatnými podporovanými činnosťami;

                           c)

                           uskutočniteľnosti navrhovanej činnosti, t. j. reálnej možnosti, že ju možno vykonať s využitím navrhovaných prostriedkov;

                           d)

                           pomeru nákladov k prínosom navrhovanej činnosti;

                           e)

                           pridanej úžitkovej hodnoty navrhovanej činnosti;

                           f)

                           veľkosti cieľovej skupiny, na ktorú je navrhovaná činnosť zameraná;

                           g)

                           nadnárodných a viacodvetvových aspektov činnosti;

                           h)

                           geografického rozsahu navrhovanej činnosti.

                     Článok 2d
               Oprávnené výdavky
               Podľa článku 2 ods. 4 sa pri výpočte grantu zohľadňujú len výdavky potrebné na úspešné vykonanie činnosti.
               Oprávnené sú aj výdavky v súvislosti s účasťou zástupcov z balkánskych krajín, ktoré sú súčasťou procesu stabilizácie a pridruženia pre krajiny juhovýchodnej Európy (6), z Ruskej federácie, z krajín v rámci Európskej susedskej politiky (7), ako aj z niektorých krajín, s ktorými Spoločenstvo uzatvorilo dohodu o vzájomnej pomoci v colnej oblasti.

               5.

               Článok 3 sa mení a dopĺňa takto:

                           a)

                           Písmeno a) sa nahrádza takto:

                                       „a)

                                       pristupujúce krajiny;“.

                           b)

                           Písmená c) a d) sa nahrádzajú takto:

                                       „c)

                                       kandidátskych krajinách pridružených k Európskej únii podľa podmienok stanovených v dohodách o pridružení alebo v ich dodatkových protokoloch o účasti na programoch Spoločenstva, ktoré boli uzatvorené alebo sa majú uzatvoriť s týmito krajinami.“

               6.

               Článok 4 sa nahrádza takto:
               „Článok 4
               Vykonávanie
               Financovanie zo strany Spoločenstva sa vykonáva v súlade s nariadením (ES, Euratom) č. 1605/2002.“

               7.

               Článok 5 sa mení a dopĺňa takto:

                           a)

                           Odsek 1 písm. b) sa nahrádza takto:

                                       „b)

                                       80 % oprávnených výdavkov na školiace opatrenia, podporu výmeny odborného personálu a usporiadanie seminárov a konferencií, za predpokladu, že prijímatelia sú tí, ktorí sú uvedení v článku 2a písm. a);“.

                           b)

                           Odsek 1 písm. c) sa nahrádza takto:

                                       „c)

                                       90 % oprávnených výdavkov na usporiadanie seminárov a konferencií atď. za predpokladu, že prijímatelia sú tí, ktorí sú uvedení v článku 2a písm. b) a c).“

                           c)

                           Odsek 2 sa vypúšťa.

               8.

               Vkladá sa tento článok:
               „Článok 5a
               Kontroly a audity
               1.   Prijímateľ grantu zabezpečí, aby sa podklady v držbe partnerov alebo členov v prípade potreby sprístupnili Komisii.
               2.   Komisia môže na vykonanie auditu využívania financovania zo strany Spoločenstva využiť buď priamo svojich vlastných zamestnancov, alebo iný kvalifikovaný vonkajší subjekt podľa svojho výberu. Takéto audity sa môžu vykonávať počas trvania zmluvy alebo dohody, ako aj počas piatich rokov od dátumu poslednej platby. V prípade potreby môžu zistenia auditu viesť k rozhodnutiam Komisie o vrátení.
               3.   Zamestnanci Komisie a externý personál splnomocnený Komisiou majú primerané právo prístupu do lokalít a priestorov, kde sa príslušná akcia vykonáva a ku všetkým informáciám, vrátane informácií v elektronickej forme, potrebným na vykonanie auditov uvedených v odseku 2.
               4.   Dvor audítorov a OLAF majú rovnaké práva, najmä právo na prístup, ako osoby uvedené v odseku 3.
               5.   Okrem toho Komisia s cieľom chrániť finančné záujmy Spoločenstva pred podvodmi a inými nezrovnalosťami vykonáva podľa tohto programu kontroly a inšpekcie na mieste v súlade s nariadením Rady (Euratom, ES) č. 2185/96 (8). V prípade potreby vyšetrovanie vykonáva OLAF, pričom postupuje podľa nariadenia Európskeho parlamentu a Rady (ES) č. 1073/1999 (9).

               9.

               Článok 6 sa mení a dopĺňa takto:

                           a)

                           Odsek 1 sa nahrádza takto:
                           „1.   Program sa predlžuje na obdobie od 1. januára 2007 a skončí sa 31. decembra 2013.“

                           b)

                           Odsek 2 sa nahrádza takto:
                           „2.   Finančné krytie na vykonávanie tohto programu na obdobie rokov 2007 až 2013 sa stanovuje na 98 525 000 EUR.“

               10.

               Článok 7 sa nahrádza takto:
               „Článok 7
               Monitoring a hodnotenie
               Komisia (OLAF) každoročne poskytuje Európskemu parlamentu a Rade informácie o výsledkoch programu. Tieto informácie obsahujú informácie o súlade a komplementárnosti s inými programami a činnosťami na úrovni Európskej únie.
               Do 31. decembra 2010 sa uskutoční nezávislé hodnotenie vykonávania programu vrátane hodnotenia realizácie a splnenia cieľov programu.
               Do 31. decembra 2014 predloží Komisia (OLAF) Európskemu parlamentu a Rade správu o splnení cieľov programu.“

               11.

               Vkladá sa tento článok:
               „Článok 7a
               Riadenie programu
               Na základe analýzy efektívnosti nákladov môže Komisia využívať služby odborníkov a akúkoľvek inú formu technickej a administratívnej pomoci, ktorá nezahŕňa úlohy orgánov verejnej moci zadávané externe na základe ad hoc zmlúv o poskytovaní služieb. Na uľahčenie vykonávania programu môže tiež financovať štúdie a organizovať zasadnutia odborníkov a prijímať opatrenia týkajúce sa informácií, uverejňovania a šírenia, ktoré priamo súvisia s plnením cieľov programu.“

               12.

               Príloha sa vypúšťa.

         Článok 2
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 23. júla 2007

            Za Európsky parlament

            predseda

         H.-G. PÖTTERING

            Za Radu

            predseda

         L. AMADO

      (1)  Ú. v. EÚ C 302, 12.12.2006, s. 41.

      (2)  Stanovisko Európskeho parlamentu z 13. februára 2007 (zatiaľ neuverejnené v úradnom vestníku) a rozhodnutie Rady z 28. júna 2007.

      (3)  Ú. v. EÚ L 143, 30.4.2004, s. 9.

      (4)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (5)  Ú. v. EÚ C 139, 14.6.2006, s. 1.

      (6)  Albánsko, Bosna a Hercegovina, Bývalá juhoslovanská republika Macedónsko, Čierna Hora, Chorvátsko a Srbsko.

      (7)  Alžírsko, Arménsko, Azerbajdžan, Bielorusko, Egypt, Gruzínsko, Izrael, Jordánsko, Libanon, Líbya, Maroko, Moldavsko, Palestínska samospráva, Sýria, Tunisko a Ukrajina.“

      (8)  Ú. v. ES L 292, 15.11.1996, s. 2.

      (9)  Ú. v. ES L 136, 31.5.1999, s. 1.“


2.12.2006        SK                                 Úradný vestník Európskej únie                                            C 293 E/113

                                                                                Utorok 4. apríla 2006

                                                         PRIJATÉ TEXTY

            P6_TA(2006)0117

            Žiadosť o ochranu poslaneckej imunity Witolda Tomczaka

            Rozhodnutie Európskeho parlamentu o žiadosti o ochranu imunity a výsad Witolda Tomczaka
                                               (2005/2129(IMM))

            Európsky parlament,

            — so zreteľom na žiadosť, ktorú podal Witold Tomczak o ochranu svojej imunity v rámci trestného
              konania, ktoré sa proti nemu vedie na okresnom súde v Ostrówe Wielkopolskom v Poľsku, z 29. apríla
              2005, ktorá bola oznámená na plenárnej schôdzi 12. mája 2005,

            — po vypočutí Witolda Tomczaka (13. júla 2005 a 31. januára 2006) v súlade s článkom 7 ods. 3
              rokovacieho poriadku,

            — so zreteľom na list Witolda Tomczaka, podpísaný 20. marca 2006, v ktorom vyjadril želanie stiahnuť
              žiadosť o ochranu svojej imunity,

            — so zreteľom na články 8, 9 a 10 Protokolu o výsadách a imunitách Európskych spoločenstiev z 8. apríla
              1965 ako aj na článok 6 ods. 2 Aktu o všeobecných a priamych voľbách poslancov Európskeho parla-
              mentu z 20. septembra 1976,

            — so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 (1),

            — so zreteľom na článok 6 ods. 3 a článok 7 rokovacieho poriadku,

            — so zreteľom na správu Výboru pre právne veci (A6-0084/2006),

            A. keďže Witold Tomczak bol zvolený za poslanca poľského parlamentu (Sejmu) 21. septembra 1997
               a 23. septembra 2001; keďže po podpise zmluvy o pristúpení 16. apríla 2003 sa stal pozorovateľom;
               keďže bol poslancom Európskeho parlamentu od 1. mája 2004 do 19. júla 2004; keďže 13. júna 2004
               bol zvolený za poslanca Európskeho parlamentu a jeho funkčné obdobie v poľskom parlamente sa
               skončilo 16. júna 2004,

            B.   keďže Witold Tomczak je obvinený z napadnutia dvoch príslušníkov polície pri výkone ich služobných
                 povinností 26. júna 1999 v Ostrówe Wielkopolskom, čím sa mal dopustiť porušenia článku 226 ods. 1
                 poľského trestného zákonníka; keďže generálny prokurátor požiadal 13. júna 2000 Sejm o zbavenie
                 Witolda Tomczaka poslaneckej imunity; keďže Witold Tomczak 4. októbra 2000 uznal svoju zodpo-
                 vednosť v tejto veci v súlade s článkom 105 ods. 4 poľskej ústavy; keďže po niekoľkých neúspešných
                 pokusoch, kedy sa Witold Tomczak nedostavil na pojednávanie, rozhodol okresný súd v Ostrówe Wiel-
                 kopolskom 10. januára 2005 v súlade s článkom 377 ods. 3 poľského trestného poriadku pokračovať
                 v konaní v jeho neprítomnosti,

            C. keďže Witold Tomczak informoval súd 30. apríla 2005, že požiadal Európsky parlament, aby ochránil
               jeho imunitu; keďže súd 30. mája 2005 prerušil trestné konanie a požiadal okresného prokurátora vo
               Varšave Praga-Północ, aby sa vyjadril, či podá žiadosť o zbavenie imunity Witolda Tomczaka; keďže
               podľa názoru kancelárie generálneho prokurátora nie je takáto žiadosť potrebná; keďže poľský ústavný
               súd rozhodol 28. novembra 2001, že žiadosť o zbavenie imunity nie je potrebná v súvislosti s činmi
               spáchanými pred tým, než sa Witold Tomczak stal poslancom poľského parlamentu,

            (1) Vec 101/63, Wagner/Fohrmann a Krier, Zb. 1964, s. 383 a vec 149/85, Wybot/Faure a iní, Zb. 1986, s. 2391.
 ---pagebreak--- C 293 E/114                                           Úradný vestník Európskej únie                                SK         2.12.2006

Utorok 4. apríla 2006

              D. keďže Witold Tomczak tvrdí, že prokurátor mal požiadať poľský parlament o zbavenie jeho imunity
                 pred vznesením obvinenia, a keďže bol zvolený za poslanca Európskeho parlamentu, požiadal túto
                 inštitúciu, a nie Sejm, aby potvrdil jeho imunitu,

              E.   keďže Witold Tomczak sa sťažuje, že trestné stíhanie proti nemu je zaujaté, že na súdne orgány sa
                   vyvíja politický tlak, že sa predkladajú falošné dôkazy a na pojednávania sú prizvaní nespoľahliví sved-
                   kovia,

              F.   keďže na základe získaných informácií nie je Witold Tomczak chránený poslaneckou imunitou
                   s ohľadom na žiadne tvrdenia, na ktoré by bol upozornený predseda Európskeho parlamentu,

              G. keďže poslanecká imunita predstavuje súčasť parlamentných výsad a nemôže ju preto uplatňovať ani
                 odňať jednotlivý poslanec Európskeho parlamentu, ale len inštitúcia ako celok,

              H. keďže napriek listu Witolda Tomczaka, v ktorom vyjadril želanie stiahnuť žiadosť o ochranu svojej
                 poslaneckej imunity, treba zdôrazniť, že prípad sa aj napriek tomu musí dôkladne posúdiť, čím sa
                 zabezpečí, že parlamentné výsady sa náležite rešpektujú,

              1.    neochraňuje imunitu a výsady Witolda Tomczaka.

              P6_TA(2006)0118

              Usmernenia pre transeurópske energetické siete ***II

              Legislatívne uznesenie Európskeho parlamentu o spoločnej pozícii Rady na účely prijatia rozhodnu-
              tia Európskeho parlamentu a Rady, ktorým sa ustanovujú usmernenia pre transeurópske energetické
              siete a ktorým sa zrušuje rozhodnutie 96/391/ES a rozhodnutie č. 1229/2003/ES (10720/1/2005 —
                                             C6-0016/2006 — 2003/0297(COD))

              (Spolurozhodovací postup: druhé čítanie)

              Európsky parlament,

              — so zreteľom na spoločnú pozíciu Rady (10720/1/2005 — C6-0016/2006),

              — so zreteľom na svoju pozíciu v prvom čítaní (1) k návrhu Komisie pre Európsky parlament a Radu
                (KOM(2003)0742) (2),

              — so zreteľom na zmenený návrh Komisie (KOM(2005)0716) (2),

              — so zreteľom na článok 251 ods. 2 Zmluvy o ES,

              — so zreteľom na článok 62 rokovacieho poriadku,

              — so zreteľom na odporúčanie do druhého čítania Výboru pre priemysel, výskum a energetiku
                (A6-0071/2006),

              1.    schvaľuje zmenenú a doplnenú spoločnú pozíciu;

              2.    poveruje svojho predsedu, aby túto pozíciu postúpil Rade a Komisii.

              (1) Prijaté texty zo 7. júna 2005, P6_TA(2005)0211.
              (2) Zatiaľ neuverejnené v úradnom vestníku.


title: 2006/333/ES: Rozhodnutie Rady z  20. marca 2006  o uzavretí Dohody vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii#Dohoda vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii

text:
               11.5.2006

               SK

               Úradný vestník Európskej únie

               L 124/13

         ROZHODNUTIE RADY
   z 20. marca 2006
   o uzavretí Dohody vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii
   (2006/333/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku jej článku 300 ods. 2,
   so zreteľom na návrh Komisie,
   keďže:

               (1)

               Rada 22. marca 2004 poverila Komisiu začať rokovania s určitými ďalšími členmi WTO podľa článku XXIV:6 Všeobecnej dohody o clách a obchode (GATT) z roku 1994 v rámci pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.

               (2)

               Rokovania viedla Komisia po konzultácii s výborom zriadeným na základe článku 133 zmluvy a v rámci rokovacích smerníc vydaných Radou.

               (3)

               Komisia ukončila rokovania o uzavretí dohody vo forme výmeny listov medzi Európskym spoločenstvom a Spojenými štátmi americkými. Táto dohoda by sa preto mala schváliť.

               (4)

               Opatrenia potrebné na vykonávanie tejto dohody by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (1),

         ROZHODLA TAKTO:
   Článok 1
   Týmto sa schvaľuje v mene Spoločenstva Dohoda vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii.
   Text dohody vo forme výmeny listov je pripojený k tomuto rozhodnutiu.
   Článok 2
   Komisia prijme podrobné pravidlá na vykonávanie tejto dohody vo forme výmeny listov v súlade s postupom ustanoveným v článku 3 ods. 2 tohto rozhodnutia.
   Článok 3
   1.   Komisii pomáha Riadiaci výbor pre obilniny zriadený článkom 25 nariadenia Rady (ES) č. 1784/2003 z 29. septembra 2003 o spoločnej organizácii trhu s obilninami (2) alebo príslušný výbor zriadený zodpovedajúcim článkom nariadenia o organizácii spoločného trhu pre príslušné výrobky.
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES. Lehota ustanovená v článku 4 ods. 3 rozhodnutia 1999/468/ES je jeden mesiac.
   3.   Výbor prijme svoj rokovací poriadok.
   Článok 4
   Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov s cieľom zaviazať Spoločenstvo (3).

      V Bruseli 20. marca 2006

            Za Radu

            predsedníčka

         U. PLASSNIK

      (1)  Ú. v. ES L 184, 17.7.1999, s. 23.

      (2)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).

      (3)  Deň nadobudnutia platnosti dohody sa uverejní v Úradnom vestníku Európskej únie.
    ---documentbreak---

               11.5.2006

               SK

               Úradný vestník Európskej únie

               L 124/15

         PREKLAD
   DOHODA
   vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii
   Ženeva 22. marca 2006
   Vážený pán,
   po začatí rokovaní podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch záväzkov Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii s cieľom ukončiť rokovania, Európske spoločenstvo a Spojené štáty americké (Spojené štáty) sa dohodli takto:
   Najneskôr do 1. apríla 2006 ES zahrnie do svojho harmonogramu záväzkov pre colné územie ES-25 (ES 25 krajín) úľavy, ktoré boli zahrnuté v jeho harmonograme CXL pre colné územie ES-15 (ES 15 krajín), so zmenami podľa prílohy k tomuto listu.
   ES zníži clá a upraví colné kvóty, ako je uvedené v prílohe, čo najskôr a najneskôr do 1. júla 2006.
   Pokiaľ ide o colné kvóty, k dispozícii je celoročný objem kvót bez ohľadu na to, kedy sa kvóty stanovili.
   Konzultácie sa uskutočnia k otázkam týkajúcim sa tejto dohody kedykoľvek na žiadosť ktorejkoľvek strany.
   Bol by som Vám vďačný, keby ste po zvážení v súlade s Vašimi domácimi postupmi potvrdili, že Vaša vláda súhlasí s touto dohodou a že tento list a Vaša kladná odpoveď tvoria dohodu, ktorá nadobudne platnosť dňom prijatia Vášho listu.
   Prijmite, prosím, vážený pán, prejav mojej najhlbšej úcty.

         V mene Európskeho spoločenstva

      PRÍLOHA
      0304 20 58 (mrazené filé z merlúzy): záväzná colná sadzba 6,1 %
      0304 20 85 (mrazené filé z tresky aljašskej): záväzná colná sadzba ES 14,2 %
      0304 90 05 (surimi): záväzná colná sadzba 14,2 %
      3920 91 00 (polyvinylbutyral): záväzná colná sadzba 6,1 %
      7609 00 00 (hliníkové rúry): záväzná colná sadzba 5,9 %
      8102 93 00 (molybdénové drôty): záväzná colná sadzba 6,1 %

                  —

                  zvýšenie colnej kvóty ES pre „hovädzie mäso, mrazené; neoddelené alebo oddelené predné štvrtiny; vykostené“ a „jedlé droby z hovädzích zvierat, mrazené; hrubá bránica a tenká bránica. Dovezené mäso sa použije na spracovanie“ o 4 003 ton (erga omnes) (čísla colných položiek 0202 20 30, 0202 30, 0206 29 91)

                  —

                  upravenie colnej kvóty ES (erga omnes) pre „živé hovädzie zvieratá, jalovice a kravy (okrem jatočných) týchto horských plemien: sivé, hnedé, žlté, škvrnité simmentálske a Pinzgau“ na 710 hláv (čísla colných položiek 0102 90 05, 0102 90 29, 0102 90 49, 0102 90 59, 0102 90 69), sadzba v rámci kvóty 6 %

                  —

                  upravenie colnej kvóty ES (erga omnes) pre „živé hovädzie zvieratá, býky, kravy a jalovice (okrem jatočných) týchto horských plemien: škvrnité simmentálske, Schwyz a Frigbourg“ na 711 hláv (čísla colných položiek 0102 90 05, 0102 90 29, 0102 90 49, 0102 90 59, 0102 90 69, 0102 90 79), sadzba v rámci kvóty 4 %

                  —

                  upravenie colnej kvóty ES (erga omnes) pre „živé hovädzie zvieratá s hmotnosťou neprevyšujúcou 300 kg určené na výkrm“ na 24 070 hláv (čísla colných položiek 0102 90 05, 0102 90 29, 0102 90 49), sadzba v rámci kvóty 16 % + 582 EUR/t

                  —

                  colná kvóta pridelená krajine (US) 16 665 ton hydiny (čísla colnej položky, sadzby v rámci kvóty)

                              —

                              0207 11 10 (131 EUR/t)

                              —

                              0207 11 30 (149 EUR/t)

                              —

                              0207 11 90 (162 EUR/t)

                              —

                              0207 12 10 (149 EUR/t)

                              —

                              0207 12 90 (162 EUR/t)

                              —

                              0207 13 10 (512 EUR/t)

                              —

                              0207 13 20 (179 EUR/t)

                              —

                              0207 13 30 (134 EUR/t)

                              —

                              0207 13 40 (93 EUR/t)

                              —

                              0207 13 50 (301 EUR/t)

                              —

                              0207 13 60 (231 EUR/t)

                              —

                              0207 13 70 (504 EUR/t)

                              —

                              0207 14 10 (795 EUR/t)

                              —

                              0207 14 20 (179 EUR/t)

                              —

                              0207 14 30 (134 EUR/t)

                              —

                              0207 14 40 (93 EUR/t)

                              —

                              0207 14 50 (0 %)

                              —

                              0207 14 60 (231 EUR/t)

                              —

                              0207 14 70 (0 %)

                              —

                              0207 24 10 (170 EUR/t)

                              —

                              0207 24 90 (186 EUR/t)

                              —

                              0207 25 10 (170 EUR/t)

                              —

                              0207 25 90 (186 EUR/t)

                              —

                              0207 26 10 (425 EUR/t)

                              —

                              0207 26 20 (205 EUR/t)

                              —

                              0207 26 30 (134 EUR/t)

                              —

                              0207 26 40 (93 EUR/t)

                              —

                              0207 26 50 (339 EUR/t)

                              —

                              0207 26 60 (127 EUR/t)

                              —

                              0207 26 70 (230 EUR/t)

                              —

                              0207 26 80 (415 EUR/t)

                              —

                              0207 27 10 (0 %)

                              —

                              0207 27 20 (0 %)

                              —

                              0207 27 30 (134 EUR/t)

                              —

                              0207 27 40 (93 EUR/t)

                              —

                              0207 27 50 (339 EUR/t)

                              —

                              0207 27 60 (127 EUR/t)

                              —

                              0207 27 70 (230 EUR/t)

                              —

                              0207 27 80 (0 %)

                  —

                  zvýšenie colnej kvóty ES pre „kuracie trupy, čerstvé, chladené alebo mrazené“ (čísla colných položiek 0207 11 10, 0207 11 30, 0207 11 90, 0207 12 10, 0207 12 90) o 49 ton (erga omnes)

                  —

                  zvýšenie colnej kvóty ES pre „kuracie kusy, čerstvé, chladené alebo mrazené“ (čísla colných položiek 0207 13 10, 0207 13 20, 0207 13 30, 0207 13 40, 0207 13 50, 0207 13 60, 0207 13 70, 0207 14 20, 0207 14 30, 0207 14 40, 0207 14 60) o 4 070 ton (erga omnes)

                  —

                  zvýšenie colnej kvóty ES pre „kusy hydiny“ (číslo colnej položky 0207 14 10) o 1 605 ton (erga omnes), sadzba v rámci kvóty 795 EUR/t

                  —

                  zvýšenie colnej kvóty ES pre „mäso z moriakov, čerstvé, chladené alebo mrazené“ (čísla colných položiek 0207 24 10, 0207 24 90, 0207 25 10, 0207 25 90, 0207 26 10, 0207 26 20, 0207 26 30, 0207 26 40, 0207 26 50, 0207 26 60, 0207 26 70, 0207 26 80, 0207 27 30, 0207 27 40, 0207 27 50, 0207 27 60, 0207 27 70) o 201 ton (erga omnes)

                  —

                  zvýšenie colnej kvóty ES pre „kusy moriakov a moriek, mrazené“ (čísla colných položiek 0207 27 10, 0207 27 20, 0207 27 80) o 2 485 ton (erga omnes)

                  —

                  colná kvóta pridelená krajine (US) 4 722 ton pre „mrazené vykostené chrbty a stehná“ (čísla colných položiek ex02031955 a ex02032955), sadzba v rámci kvóty 250 EUR/t

                  —

                  zvýšenie colnej kvóty ES pre „mrazené vykostené chrbty a stehná“ (čísla colných položiek ex02031955, ex02032955) o 1 265 ton (erga omnes)

                  —

                  zvýšenie colnej kvóty ES pre „trupy a polovičky trupov z domácich svíň, čerstvé, chladené alebo mrazené“ (čísla colných položiek 0203 11 10, 0203 21 10) o 67 ton (erga omnes)

                  —

                  zvýšenie colnej kvóty ES pre „kusy z domácich svíň, čerstvé, chladené, alebo mrazené, s kosťami alebo vykostené, okrem sviečkovice predkladanej samostatne“ (čísla colných položiek 0203 12 11, 0203 12 19, 0203 19 11, 0203 19 13, 0203 19 55, 0203 19 59, 0203 22 11, 0203 22 19, 0203 29 11, 0203 29 13, 0203 29 15, 0203 29 55, 0203 29 59) o 35 ton (erga omnes)

                  —

                  zvýšenie colnej kvóty ES pre „párky a salámy, suché alebo nátierkové, tepelne neupravené“ (čísla colných položiek 1601 00 91, 1601 00 99) o 2 tony (erga omnes)

                  —

                  zvýšenie colnej kvóty ES pre „konzervované mäso z domácich svíň“ (čísla colných položiek 1602 41 10, 1602 42 10, 1602 49 11, 1602 49 13, 1602 49 15, 1602 49 19, 1602 49 30, 1602 49 50) o 61 ton (erga omnes)

                  —

                  upravenie colnej kvóty ES pre „živé ovce a kozy, okrem plemenných čistokrvných zvierat“ na 5 676 ton (čísla colných položiek 0104 10 30, 0104 10 80, 0104 20 90), sadzba v rámci kvóty 10 %

                  —

                  zvýšenie colnej kvóty ES pre „pizzový syr“ o (čísla colných položiek ex04061020, ex04061080) o 60 ton (erga omnes)

                  —

                  zvýšenie colnej kvóty ES pre „ementál“ (čísla colných položiek ex04063010, 0406 90 13) o 38 ton (erga omnes)

                  —

                  zvýšenie colnej kvóty ES pre „Gruyère, Sbrinz“ (čísla colných položiek ex04063010, 0406 90 15) o 213 ton (erga omnes)

                  —

                  zvýšenie colnej kvóty ES pre „syr na spracovanie“ (číslo colnej položky 0406 90 01) o 7 ton (erga omnes)

                  —

                  zvýšenie colnej kvóty ES pre „Cheddar“ (číslo colnej položky 0406 90 21) o 5 ton (erga omnes)

                  —

                  zvýšenie colnej kvóty ES pre „čerstvé syry“ (čísla colných položiek ex04061020, ex04061080, 0406 20 90, 0406 30 31, 0406 30 39, 0406 30 90, 0406 40 10, 0407 40 50, 0407 40 90, 0406 90 17, 0406 90 18, 0406 90 23, 0406 90 25, 0406 90 27, 0406 90 29, 0406 90 31, 0406 90 33, 0406 90 35, 0406 90 37, 0406 90 39, 0406 90 50, ex04069063, 0406 90 69, 0406 90 73, ex04069075, ex04069076, 0406 90 78, ex04069079, ex04069081, 0406 90 82, 0406 90 84, 0406 90 86, 0406 90 87, 0406 90 88, 0406 90 93, 0406 90 99) o 25 ton (erga omnes)

                  —

                  otvorenie colnej kvóty 7 ton (erga omnes) pre nelúpanú ryžu (číslo colnej položky 1006 10), sadzba v rámci kvóty 15 %

                  —

                  otvorenie colnej kvóty 1 634 ton (erga omnes) pre lúpanú ryžu (číslo colnej položky 1006 20), sadzba v rámci kvóty 15 %

                  —

                  zvýšenie colnej kvóty ES pre polobielenú a bielenú ryžu (číslo colnej položky 1006 30) o 25 516 ton (erga omnes), sadzba v rámci kvóty 0 %

                  —

                  zvýšenie colnej kvóty ES pre zlomkovú ryžu (číslo colnej položky 1006 40) o 31 788 ton (erga omnes), sadzba v rámci kvóty 0 %

                  —

                  zvýšenie colnej kvóty ES pre jačmeň (číslo colnej položky 1003 00) o 6 215 ton (erga omnes), sadzba v rámci kvóty 16 EUR/t

                  —

                  zvýšenie colnej kvóty ES pre mäkkú pšenicu (číslo colnej položky 1001 90 99) o 6 787 ton (erga omnes), sadzba v rámci kvóty 12 EUR/t

                  —

                  otvorenie colnej kvóty 242 074 ton (erga omnes) pre kukuricu (číslo colnej položky 1005 10 90, 1005 90 00), sadzba v rámci kvóty 0 %

                  —

                  zvýšenie colnej kvóty ES pre surový trstinový cukor (číslo colnej položky 1701 11 10) o 1 413 ton (erga omnes), sadzba v rámci kvóty 98 EUR/t

                  —

                  otvorenie colnej kvóty 1 253 ton (erga omnes) pre fruktózu (číslo colnej položky 1702 50 00), sadzba v rámci kvóty 20 %

                  —

                  zvýšenie colnej kvóty ES pre mrkvy a repy (číslo colnej položky 0706 10 00) o 44 ton (erga omnes)

                  —

                  zvýšenie colnej kvóty ES pre uhorky (číslo colnej položky ex07070005) o 34 ton (erga omnes)

                  —

                  otvorenie colnej kvóty 472 ton (erga omnes) pre paradajky (číslo colnej položky 0702 00 00)

                  —

                  otvorenie colnej kvóty 2 838 ton (erga omnes) pre konzervované ananásy, citrusové ovocie, hrušky, marhule, čerešne, broskyne a jahody (čísla colných položiek 2008 20 11, 2008 20 19, 2008 20 31, 2008 20 39, 2008 20 71, 2008 30 11, 2008 30 19, 2008 30 31, 2008 30 39, 2008 30 79, 2008 40 11, 2008 40 19, 2008 40 21, 2008 40 29, 2008 40 31, 2008 40 39, 2008 50 11, 2008 50 19, 2008 50 31, 2008 50 39, 2008 50 51, 2008 50 59, 2008 50 71, 2008 60 11, 2008 60 19, 2008 60 31, 2008 60 39, 2008 60 60, 2008 70 11, 2008 70 19, 2008 70 31, 2008 70 39, 2008 70 51, 2008 70 59, 2008 80 11, 2008 80 19, 2008 80 31, 2008 80 39, 2008 80 70), sadzba v rámci kvóty 20 %

                  —

                  otvorenie colnej kvóty 7 044 ton (erga omnes) pre ovocné šťavy (čísla colných položiek 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), sadzba v rámci kvóty 20 %

                  —

                  zvýšenie colnej kvóty ES pre hroznovú šťavu (čísla colných položiek 2009 61 90, 2009 69 11, 2009 69 19, 2009 69 51, 2009 69 90) o 29 ton (erga omnes)

                  —

                  zvýšenie colnej kvóty ES pre čerstvé alebo chladené nové zemiaky (číslo colnej položky ex07019051) o 295 ton (erga omnes)

                  —

                  zníženie cla ad valorem 9 % pre bielkovinové koncentráty (číslo colnej položky 2106 10 80),

                  —

                  colná kvóta pridelená krajine (US) 10 000 ton kukuričného lepku (číslo colnej položky 2303 10 11), sadzba v rámci kvóty 16 %

                  —

                  otvorenie colnej kvóty 532 ton (erga omnes) pre cestoviny (číslo colnej položky 1902; 1902 20 10 a okrem 1902 20 30), sadzba v rámci kvóty 11 %

                  —

                  otvorenie colnej kvóty 107 ton (erga omnes) pre čokoládu (číslo colnej položky 1806), sadzba v rámci kvóty 43 %

                  —

                  otvorenie colnej kvóty 921 ton (erga omnes) pre potravinové prípravky (číslo colnej položky 2106 90 98), sadzba v rámci kvóty 18 %

                  —

                  otvorenie colnej kvóty 191 ton (erga omnes) pre potravinové prípravky s obilninami (čísla colných položiek 1901 90 99, 1904 30 00, 1904 90 80, 1905 90 20), sadzba v rámci kvóty 33 %

                  —

                  otvorenie colnej kvóty 2 058 ton (erga omnes) pre výživu pre psov a mačky (čísla colných položiek 2309 10 13, 2309 10 15, 2309 10 19, 2309 10 33, 2309 10 39, 2309 10 51, 2309 10 53, 2309 10 59, 2309 10 70), sadzba v rámci kvóty 7 %

            V súvislosti so všetkými uvedenými colnými položkami sa uplatňuje presný opis colných položiek ES-15.

   Ženeva 22. marca 2006
   Vážený pán,
   odpovedám na Váš list, ktorý znie:

      „Po začatí rokovaní podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch záväzkov Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii s cieľom ukončiť rokovania, Európske spoločenstvo a Spojené štáty americké (Spojené štáty) sa dohodli takto:
      Najneskôr do 1. apríla 2006 ES zahrnie do svojho harmonogramu záväzkov pre colné územie ES-25 (ES 25 krajín) úľavy, ktoré boli zahrnuté v jeho harmonograme CXL pre colné územie ES-15 (ES 15 krajín), so zmenami podľa prílohy k tomuto listu.
      ES zníži clá a upraví colné kvóty, ako je uvedené v prílohe, čo najskôr a najneskôr do 1. júla 2006.
      Pokiaľ ide o colné kvóty, k dispozícii je celoročný objem kvót bez ohľadu na to, kedy sa kvóty stanovili.
      Konzultácie sa uskutočnia k otázkam týkajúcim sa tejto dohody kedykoľvek na žiadosť ktorejkoľvek strany.
      Bol by som Vám vďačný, keby ste po zvážení v súlade s Vašimi domácimi postupmi potvrdili, že Vaša vláda súhlasí s touto dohodou a že tento list a Vaša kladná odpoveď tvoria dohodu, ktorá nadobudne platnosť dňom prijatia Vášho listu.“

   Mám česť týmto vyjadriť súhlas mojej vlády.
   Prijmite, prosím, vážený pán, prejav mojej najhlbšej úcty.

         V mene Spojených štátov amerických


title: Rozhodnutie Rady (EÚ) 2017/886 z 22. mája 2017, ktorým sa vymenúvajú traja členovia a šiesti náhradníci Výboru regiónov navrhnutí Českou republikou

text:
               24.5.2017

               SK

               Úradný vestník Európskej únie

               L 135/23

         ROZHODNUTIE RADY (EÚ) 2017/886
   z 22. mája 2017,
   ktorým sa vymenúvajú traja členovia a šiesti náhradníci Výboru regiónov navrhnutí Českou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh českej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Josefa NOVOTNÉHO a pani Jany VAŇHOVEJ sa uvoľnili dve miesta členov Výboru regiónov.

               (3)

               V dôsledku skončenia mandátu, na základe ktorého bol navrhnutý pán Ondřej BENEŠÍK (poslanec zastupiteľstva obce Strání), sa uvoľnilo jedno miesto člena Výboru regiónov.

               (4)

               V dôsledku skončenia funkčného obdobia pána Jiřího BĚHOUNKA, pána Jana BIRKEHO, pána Stanislava MIŠÁKA, pána Martina NETOLICKÉHO a pána Jiřího ROZBOŘILA sa uvoľnilo päť miest náhradníkov Výboru regiónov.

               (5)

               V dôsledku vymenovania pána Pavla BRANDU za člena Výboru regiónov sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           pani Jaroslava POKORNÁ JERMANOVÁ, Zastupitelka Středočeského kraje,

                           —

                           pán Ondřej BENEŠÍK, Zastupitel Zlínského kraje (zmena mandátu),

                           —

                           pán Pavel BRANDA, Zastupitel obce Rádlo,

                     a

               b)

               za náhradníkov:

                           —

                           pán Zdeněk KARÁSEK, Zastupitel Moravskoslezského kraje,

                           —

                           pán Pavel PACAL, Zastupitel Kraje Vysočina,

                           —

                           pán Miroslav KUBÁSEK, Zastupitel Jihomoravského kraje,

                           —

                           pán Radim SRŠEŇ, Zastupitel Olomouckého kraje,

                           —

                           pán Věslav MICHALIK, Zastupitel Středočeského kraje,

                           —

                           pán František JOHN, Zastupitel města Zábřeh.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. mája 2017

            Za Radu

            predseda

         E. BARTOLO

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).